Internacia Alianco por Libereco de Religio kaj Kredoj

La Internacia Alianco por Libereco de Religio kaj Kredoj (IALRK, , akronime IRFBA) estas reto de landoj promociantaj religian liberecon aŭ kredon tutmonde. 

 Principoj kaj celoj 
La principoj kaj celoj de la alianco estas fiksitaj en la Deklaracio de Principoj de la IALRK .

La celo de la alianco estas interkonekti ŝtatojn kaj registarojn por antaŭenigi religian liberecon kaj kredon tutmonde. La alianco rilatas al Artikolo 18 de la Universala Deklaracio de Homaj Rajtoj kaj Artikolo 18 de la Internacia Pakto pri Civilaj kaj Politikaj Rajtoj (ICCPR), kiuj sanktigas liberecon de religio kaj kredo kiel universala homa rajto. Krome, la Alianco rilatas al la 1981-datita Deklaracio de Unuiĝintaj Nacioj pri la Elimino de Ĉiuj Formoj de Maltoleremo kaj Diskriminacio Bazitaj sur Religio aŭ Kredo (UN Deklaracio de 1981) kaj la EU-Gvidlinioj pri Libereco de Religio aŭ Kredo (EU-Gvidlinioj pri la reklamado kaj protekto de religia libereco aŭ kredo) kaj la OSCE- gvidlinioj pri religia libereco aŭ kredo kaj sekureco. Sekvante la homarajtan aliron, religia libereco aŭ kredo inkluzivas la rajton de la individuo havi ajnan kredon aŭ ne havi tian, ŝanĝi religion aŭ kredon, kaj praktiki sian religion aŭ kredon sole aŭ en komunumo kun aliaj en kultado, ritoj, praktiko kaj instruado. La promocio de religia libereco devus esti bazita sur la principo ke homaj rajtoj, kiuj inkludas liberecon de religio kaj kredo, estas universalaj kaj nedisigeble ligitaj. La alianco volas aparte atenti la protekton de membroj de religiaj minoritatoj kaj la batalon kontraŭ diskriminacio kaj persekuto bazitaj sur religio aŭ kredo.

La agoj de la Alianco celas kompletigi ekzistantan laboron por antaŭenigi religian liberecon aŭ kredon en la kunteksto de Unuiĝintaj Nacioj kaj aliaj plurflankaj kaj regionaj organizaĵoj. 

 membroj 
La alianco nuntempe inkluzivas 38 ŝtatojn: Albanio, Armenio, Aŭstrio, Aŭstralio, Bosnio kaj Hercegovino, Brazilo, Bulgario, Kameruno, Kolombio, Kostariko, Kroatio, Kipro, Ĉeĥio, Demokratia Respubliko Kongo, Danio, Estonio, Gambio, Kartvelio, Germanio, Grekio, Hungario, Israelo, Kosovo, Latvio, Litovio, Malto, Nederlando, Norvegio, Pollando, Rumanio, Senegalo, Sieraleono, Slovakio, Slovenio, Togolando, Ukrainio, Britio kaj Usono. 

Korme, estas ankaŭ kvin IALRK amikoj: Kanado, Gujano, Japanio, Suda Koreio kaj Svedio. Estas tri IALRK observantoj: Suverena Ordeno de Malto, Tajvano kaj la Speciala Raportisto de Unuiĝintaj Nacioj pri Libereco de Religio aŭ Kredo.

La antaŭkondiĉo por aliĝi al la alianco estas klara engaĝiĝo al la Deklaracio de Principoj de la alianco .

 Literaturo 

 Jos Douma: International Religious Freedom (or Belief) Alliance From Populist to not yet Popular. In: Bernd Hirschberger, Katja Voges (Hrsg.): Religious Freedom and Populism. The Appropriation of a Human Right and How to Counter It. transcript, Bielefeld 2024, ISBN 978-3-8376-6827-8, S. 183–197.
 Knox Thames: The London Blueprint for Progress. 3. Juli 2022 (angla).

 Referencoj 

Kategorio:Religia libereco